Comença el procés de seguiment de titulacions oficials 2013\nAQU Catalunya ha iniciat el procés de seguiment de les titulacions oficials de grau i màster corresponents al curs acadèmic 2011-2012. Segons el calendari de desplegament del Marc VSMA, al 2013 el seguiment de les titulacions comprèn la totalitat de titulacions oficials de grau i màster del sistema universitari català.\nPer a la correcta gestió del procés, cal que les universitats facin arribar a l'Agència, abans del 10 de maig, la llista de les titulacions que participaran en el procés. Del 7 al 28 de juny s'han de presentar els informes de seguiment d'aquestes titulacions (a través de l'extranet d'AQU Catalunya). Els informes de seguiment d'universitat (ISU) s'han d'enviar a l'Agència (per correu electrònic a l'adreça qualitat@aqu.cat) durant el mateix període.\nAQU Catalunya posa a disposició de les universitats la Guia per al seguiment de les titulacions oficials de grau i màster, dissenyada per orientar les persones responsables en l'elaboració dels informes de seguiment de les titulacions i, a la vegada, constituir l'instrument per a l'avaluació externa i independent d'aquests informes per part d'AQU Catalunya\nPer facilitar l'elaboració dels informes de seguiment de les titulacions, està disponible el web d'indicadors docents per al desenvolupament i l'anàlisi de les titulacions, WINDDAT.


Universitat de Barcelona - Un cicle de projeccions donarà a conèixer les creacions dels professors de Comunicació Audiovisual de la Universitat de Barcelona\nInici > Notícies > Un cicle de projeccions donarà a conèixer les creacions dels professors de...\nUn cicle de projeccions donarà a conèixer les creacions dels professors de Comunicació Audiovisual de la Universitat de Barcelona\nLa Facultat de Biblioteconomia i Documentació (FBiD) posa en marxa un cicle de projeccions titulat De producció pròpia. L'obra dels professors de CAV a pantalla, que tindrà lloc durant el mesos d’abril i maig, amb l’objectiu de donar a conèixer les produccions audiovisuals dels professors del grau de Comunicació Audiovisual de la FBiD.\nAquesta edició del cicle, sota el títol «Camins per documentar la realitat», està dedicada al gènere documental. S’hi projectarà Al fossat, de Ricardo Íscar (20 d’abril); Els internats de la por, de Ricard Belis i Montse Armengou (4 de maig), i Morir de dia, de Laia Manresa (18 de maig).\nTotes les sessions es fan de 10 a 12 del matí a la sala d’actes de la Facultat de Biblioteconomia i Documentació, amb la participació dels realitzadors i directors de les pel·lícules. Després de la projecció, s’obrirà un diàleg amb el públic.


Política de Cookies | ramblavidal21.cat\nAquest lloc web, a l’igual que la majoria dels llocs a Internet, fa servir galetes per millorar i optimitzar l’experiència de l’usuari. A continuació trobaràs informació detallada sobre què són les «galetes», quina tipologia utilitza aquest lloc web, com pots desactivar-les en el teu navegador i com bloquejar específicament la instal·lació de Cookies de tercers.\nLes galetes són fitxers que el lloc web o l’aplicació que utilitzes · la al navegador o al teu dispositiu (Smartphone, tauleta o televisió connectada) durant el teu recorregut per les pàgines o per l’aplicació, i serveixen per emmagatzemar informació sobre la teva visita. Com la majoria dels llocs a internet, utilitzem galetes per:\nL’ús de galetes ens permet optimitzar el teu navegació, adaptant la informació i els serveis oferts als teus interessos, per proporcionar-te una millor experiència sempre que visiteu la galeria. Utilitzem galetes per funcionar, adaptar i facilitar el màxim la navegació de l’Usuari.\nLes galetes s’associen únicament a un usuari anònim i el seu ordinador / dispositiu i no proporcionen referències que permetin conèixer dades personals. En tot moment podràs accedir a la configuració del teu navegador per a modificar i / o bloquejar la instal·lació de les cookies enviades pel nostre lloc web, sense que això impedeixi a l’accés als continguts. No obstant això, la qualitat de l’funcionament dels Serveis es pot veure afectada.\nDes d’un punt de vista tècnic, permeten que els llocs web funcionin de forma més àgil i adaptada a les preferències dels usuaris, com ara emmagatzemar l’idioma, la moneda de país o detectar el dispositiu d’accés.\nLes de sessió expiren quan l’Usuari abandona la pàgina o tanca el navegador, és a dir, estan actives mentre dura la visita a la pàgina web i per tant són esborrades del nostre ordinador a l’abandonar-lo.\nLes permanents expiren quan es compleix l’objectiu per al que serveixen o bé quan s’esborren manualment, tenen data d’esborrat i s’utilitzen normalment en procés de compra en línia, personalitzacions o en el registre, per no haver d’introduir la nostra contrasenya constantemente.Por altre banda, segons qui sigui l’entitat que gestioni l’equip o domini des d’on s’envien les cookies i tracti les dades que s’obtinguin, podem distingir entre galetes pròpies i de tercers.\nLes galetes pròpies són aquelles Galetes que són enviades al teu ordinador i gestionades exclusivament per nosaltres per al millor funcionament del Lloc Web. La informació que recaptem s’empra per millorar la qualitat del nostre servei i la teva experiència com a usuari.\nSi interactues amb el contingut del nostre lloc web també es poden establir galetes de tercers (per exemple, a l’prémer botons de xarxes socials o visionar vídeos allotjats en un altre lloc web), que són aquelles establertes per un domini diferent del nostre lloc web. No podem accedir a les dades emmagatzemades en les galetes d ‘altres llocs web quan naveguis en els esmentats llocs web.\nAlguns serveis d’aquesta web poden utilitzar connectors amb diverses xarxes socials: Facebook, Twitter, Google+, Linkedin, etc. A l’utilitzar el registre social, autoritzes a la xarxa social a emmagatzemar una galeta persistent. Aquesta Cookie recorda teva identificació en el servei, fent molt més ràpid l’accés a següents visites. Aquesta Cookie pot ser eliminada, ia més, pots anul·lar els permisos d’accés dels serveis d’aquesta web des de la configuració de privacitat de la xarxa social concreta.\nA l’navegar i continuar en el nostre lloc web estarà consentint l’ús de les cookies a les condicions contingudes en la present Política de Galetes. Proporcionem accés a aquesta Política de Galetes al moment de l’accés a la web amb l’objectiu que l’usuari estigui informat, i sense perjudici que aquest pugui exercir el dret a bloquejar, eliminar i rebutjar l’ús de galetes en tot moment.


L'ocupació hotelera al Vallès Oriental se situa en el 100% coincidint amb la celebració del Gran Premi de Moto GP La República\nL’ocupació hotelera al Vallès Oriental se situa en el 100% coincidint amb la celebració del Gran Premi de Moto GP\nACN Montmeló.-L’ocupació hotelera al Vallès Oriental es troba al 100% coincidint amb la celebració del Gran Premi de Moto GP de Montmeló. Així ho ha explicat a l’ACN Enric Gisbert, […]\nACN Montmeló.-L’ocupació hotelera al Vallès Oriental es troba al 100% coincidint amb la celebració del Gran Premi de Moto GP de Montmeló. Així ho ha explicat a l’ACN Enric Gisbert, president de l’Associació Hotels Vallès Oriental, que assegura que aquesta injecció econòmica, sumada a la que el sector va rebre el mes passat gràcies al mundial de Fórmula 1, permetrà al establiments “agafar un coixí per poder sobreviure” durant la temporada baixa. Alerta que el futur de l’hoteleria d’aquest territori està estretament vinculat al del Circuit i lamenta que els establiments hagin d’estar “permanentment preocupats” per la seva continuïtat. Per tot plegat reclama al Govern que desencalli el Pla Director que ha de redefinir l’entorn de Montmeló i reactivar-lo econòmicament.\nEls hotels del Vallès Oriental afronten aquesta setmana la segona gran cita de la temporada, amb l’arribada del Gran Premi de Moto GP al Circuit de Catalunya. Des del passat cap de setmana els establiments han estat rebent membres de l’organització i dels diferents equips que prenen part en aquest esdeveniment esportiu. “Estem al 100%”, explica el president de l’Associació Hotels Vallès Oriental, Enric Gisbert, que celebra que un cop finalitzi la prova el Circuit aculli diverses jornades d’entrenaments lliures. “Tindrem una setmana sencera amb una bona producció i a més a un preu mitjà molt important”, afirma.Gisbert recorda que l’activitat del Circuit representa el 25% de la facturació total dels establiments de l’entorn immediat de la instal·lació i el 10% d’aquells que es troben una mica més allunyats. En aquest sentit explica que gràcies a la Fórmula 1 i a les motos els hotels poden “agafar un coixí per poder sobreviure” a partir del mes de juliol, quan l’activitat baixa notablement. Amb tot, lamenta que la dependència del Circuit sigui tan elevada i considera imprescindible que el Govern posi fil a l’agulla al Pla Director que ha de definir el futur de Montmeló pels propers 20 anys. “Ha de servir per revitalitzar aquesta zona, aportar empreses relacionades amb el sector del motor des del punt de vista productiu i d’investigació”, comenta Gisbert que indica que tot plegat ha d’anar acompanyat d’una aposta important per la recerca i la investigació. “D’aquesta forma l’hoteleria podria arrelar definitivament i es deixaria de posar-se en dubte si els hotels del Vallès Oriental tenen sentit”, considera.\nL’Ajuntament de Sitges estudia treure la Casa Bacardí de l’espai municipal que ocupa al centre de la vila


La PDE reprèn la mobilització en defensa de l'Ebre - VilaWeb\nDissabte 01.03.2014 06:00\nLa PDE reprèn la mobilització en defensa de l'Ebre\nEl govern espanyol aprova el PHN, amb menys cabal per al delta · Santi Vila: 'El Pla Hidrològic de l'Ebre és lesiu per a la conservació del riu'\nEl consell de ministres espanyol va aprovar ahir el pla hidrològic de la conca de l'Ebre. Amb un retard de dos mesos, el document va rebre el vist-i-plau de l'executiu espanyol, tot i el rebuig frontal de la Generalitat i de les terres de l'Ebre. El pla fixa el cabal mínim que ha de tenir el riu en diversos trams. A l'altura de Tortosa és previst que sigui de cent metres cúbics per segon. L'anunci va activar les alarmes de la Plataforma en Defensa de l'Ebre (PDE), que ahir feia una assemblea que es va convertir en un acte massiu per a preparar les primeres accions de protesta contra el pla.\nLa PDE ja ha endegat la maquinària per combatre el Pla Hidrològic de la Conca de l'Ebre des de la vessant jurídica però també des de la vessant social. Així, a l'assemblea d'ahir, es va anunciar una primera mobilització pel pròxim mes de març en un municipi de les Terres de l'Ebre, encara per concretar. Moments abans de l'assemblea, prop d'un centenar de persones van cridar la consigna 'Lo riu és vida. No al transvasament' mentre dibuixaven a terra el tradicional nus de sal, amb una pancarta on es podia llegir: 'Bancs d'aigua = transvasaments'.\n'El Pla Hidrològic de l'Ebre és lesiu per a la conservació del riu'\nEl conseller de Territori i Sostenibilitat, Santi Vila, denuncia que el pla aprovat pel govern espanyol és 'lesiu per a la conservació del riu, per a la seva sostenibilitat ambiental i perquè no impedeix la regressió i la salinització'. Segons Vila, l’Ebre 'és un riu amb uns indicadors fràgils que hem de conservar entre tots'.\nTant la Generalitat com la Plataforma en Defensa de l'Ebre (PDE) consideren 'insuficient' aquest règim de cabals per garantir la supervivència del tram final del riu i del delta. El pla hidrològic de la conca de l'Ebre, aprovat prèviament al juliol pel consell de l'aigua espanyol, limita el cabal del tram final de l'Ebre a poc més de 3.000 hectòmetres cúbics anuals per poder destinar-ne 11.000 a regar 1,4 milions d'hectàrees. El pla inclou la construcció de nous embassaments que s'afegirien als 109 que ja s'exploten actualment, majoritàriament per al reg, i preveu un augment substancial del consum de l'aigua del riu. Actualment la demanda d'aigua de l'Ebre puja a 8.210 hectòmetres cúbics anuals, el 55% del total, però la planificació del govern espanyol amplia aquesta xifra i permet d'arribar a 10.700 hectòmetres cúbics el 2027, que és el 70%, de manera que el delta de l'Ebre hauria de sobreviure amb el 30% restant.\nEl pla aprovat reserva per a Tortosa un volum mínim de 3.100 hm3 a l'any, és a dir, un cabal de 100 metres cúbics per segon de mitjana, mentre que el govern català en reclamava 7.167 en any sec, 9.508 en any mitjà i 12.543 en any humit. En canvi, no incorpora la previsió de cap transvasament de l'Ebre. El Ministeri d'Agricultura espanyol argumenta que el pla garanteix per primera vegada cabals ecològics per a 41 punts del riu, i assegura que les dades que ha aportat la Generalitat exageren els cabals històrics.\nLa portaveu i vice-presidenta del govern espanyol, Soraya Sáenz de Santamaría, assegura que els cabals s'havien definit 'després d'un ampli procés de participació i aplicant criteris científico-tècnics' i, diu, 'satisfan les necessitats del delta i són factibles gràcies a l'existència de l'embassament de Mequinensa'. Sáenz de Santamaría també especifica les inversions que comportarà el PHE, de més de 2.500 milions.\nEl riu Ebre a l'altura de Tortosa.


Pàgina principal >> Amb les dues mans >> La ciència avança\nLa temporada teatral ha començat amb bon peu. El Japó té dificultats amb una central nuclear de quatre reactors (i dos més al costat) després del terratrèmol i el tsunami que per sí mateix ja va eliminar gairebé trenta mil persones. Una obra civil mal feta amb uns resultats contaminants de per vida. Ja la poden tapar amb ciment, com Txernòbil. L’onada gegant del mar era negra com el carbó i ara els peixos estaran més calents i il·luminats. On aniran a passar la llei i les verdures contaminades? En un país terriblement endeutat només li faltava un procés tan seriós per passar les coses al seu lloc. La cultura només resulta útil si s’aconsegueix l’ús adequat. Les dues bombes atòmiques nord-americanes passaran a la infrahistòria...\nL’èxit dels aparells francesos Rafale ataquen les forces de Gadafi incrementarà la seva venda que estava una mica aturada, signarà d’una vegada Brasil la comanda? Sempre és el mateix per als interessos dominants. Controlar el millor petroli del món i vendre armes en nom de la democràcia divina? L’equilibri ho és tot, com en un circ. Els admiradors de l’espectacle podran escollir l’angle crític que els hi convingui. Al final, tot quedarà igual perquè l’escenari funcioni correctament. Anem de cara al futur, de cap o de cul però directament ben conduït, documentat i assenyat. És un goig. Quants morts costarà mantenir tot aquesta xacra? Un altre disseny de cultura i uns resultats que negativament ja venen de lluny que també s’ha estat lluïnt de valent, també sota el control progre occidental.\nNomés faltava que el ‘talante’ del Zapatero fos útil per crear la tercera cambra de govern espanyola. La oligarquia ordenen el panorama del cap socialista d’esquerres. La majoria dels ingressos d’aquestes companyies provenen de l’activitat d’arreu del món. Aquest comitè de savis coneix, de llarg, que amb gairebé cinc milions d’aturats i un pròxim govern del PP això serà xauxa festiva cada jornada. El que desconeixien s que eren part de la piràmide econòmica. I què farem nosaltres, aplaudir o plorar?


Manuel Lobo cedeix el seu fons fotogràfic a la Diputació - Bonart\nbonart girona - 17/04/15\nManuel Lobo Serra ha cedit el fons fotogràfic i documental de la família Lobo Serra Batlle a INSPAI, Centre de la Imatge de la Diputació de Girona. Es tracta d'un fons privat i familiar que recull la història de la família del cedent, datat entre 1850 i 2000, i format per 1500 fotografies i 800 documents, aproximadament.\nA les imatges trobem grups de fotografies procedents de diferents familiars, com els ferrotips dels besavis de Manuel Lobo, Joaquim Batlle i Caritg i Consol de Pagès i de Puig; fotografies del polític i poeta figuerenc Anicet de Pagès, germà de la besàvia de Manuel Lobo, i d’altres procedents de l'oncle del cedent, Màrius Serra i Batlle, i datades a partir de finals del s. XIX i fins a mitjan 1990.\nUna altra part del fons està formada per fotografies de mitjan segle XIX, algunes de les quals recollides per Moisès Serra i Bartolomé (avi del cedent, coronel d'infanteria i membre del Regiment d'Àsia núm. 55, situat a l'antic convent de Sant Domènec de Girona) i d'altres realitzades per ell mateix. En aquest grup hi trobem imatges de Melilla, que reflecteixen els efectes de la batalla d'Annual de 1921, i algunes sobre la recuperació de cadàvers després de la caiguda de Monte Arruit, el 1921.\nUna tercera part de les imatges que integren aquest fons és la formada per una col·lecció de postals que inclou vistes de les comarques gironines, dibuixos i caricatures, agrupades per l'àvia del cedent, Sara Batlle de Pagès.\nPel que fa a la part documental del fons, està formada per un seguit d'importants documents relacionats amb la vida militar de Moisès Serra i la Guerra Civil espanyola, en la qual va participar: l'historial militar, documents administratius, carnets, partides de naixement, cotitzacions a la CNT, bitllets de principis de segle, salconduits i cartes dirigides a la seva família abans de morir.\nDiputació de Girona Manuel Lobo\n“PABLO PICASSO: LA TAUROMÀQUIA” A LA FUNDACIÓ SUÑOL\nLA BIENNAL DE VENÈCIA, TEMA DE PORTADA DE LA REVISTA BONART DE JUNY DEL 2011\n"CAMINS DE FERRO" ARRIBA A L'ESTACIÓ DELÍCIES SARAGOSSA


Publicat per c@ts a 22:04\nHola, fanal blau! ^0^\n14 d’octubre de 2012 a les 22:05\nFanalet, estàs impressionant amb aquest blau que tant t'afavoreix!! :-)))\nhi ha conflictes a blogger....de vegades no deixa comentar\nOriginals o frikis, no??\nen el pot petit.....bravooo!\nquin nervis, tu!\nvindria a ser el mateix XeXu! :P\nXeXu... una mica de respecte per a la gent de més edat!\nNo XEXU, original no és sinònim de friki...\n14 d’octubre de 2012 a les 22:06\nUeeee entre tanta dona tinc les de perdre!!!! ;p\nm'estic posant nerviosa!!!\nHihgihihihihihihi, jo he fet la mateixa barreja que tu...hihihi...\nA veure porquet!\nUna mica friki també, eh?\n14 d’octubre de 2012 a les 22:07\n14 d’octubre de 2012 a les 22:16


Tradició i/o modernitat – Cornudellaweb / PrioratDigital / Segle21.cat 1998-2017\nS’atansen les festes nadalenques, inevitablement, i un cop més es repetirà l’habitual competició entre partidaris del Pare Noel i dels Reigs Mags.\nSovint, els punts de vista dels defensors de l’un o dels altres semblen irreconciliables. Aquesta polèmica entre tradició i modernitat, que potser arriba aquest mes al seu punt àlgid, s’estén a totes les festes de l’any, i fa poc hem sobreviscut a una altra batalla als voltants de Tots Sants, entre els hooligans de la Castanyada i els malalts de Halloween, en què la sang ha arribat al riu, tot i que sigui sang de joguina.\nCom quasi sempre a la vida, crec que ningú es troba en possessió de la veritat absoluta. Si reflexiono sobre quins aspectes de la naturalesa humana ens han portat a progressar fins on som (decidir si aquest progrès és bo o dolent seria una altra polèmica), en descobreixo un parell.\nD’altra banda, si alguna cosa ens ha fet créixer és la curiositat, el desig d’aventura, la capacitat d’innovar. Cada generació mira d’aportar alguna cosa al bagatge de l’espècie, i evolucionar és un camí que no té marxa enrere ni fre de mà. No sóc dels qui es vanten de ser els mateixos de sempre; jo prefereixo canviar, a millor, si és possible.\nLa nostra mirada és ben curta, i el turonet on vivim instal·lats no és gaire alt, tenim poca perspectiva. Ens dol que les coses canviïn, quan canviar és el que ha marcat el rumb de la nostra espècie. Però tenir por també ens fa humans. Possiblement quan enyorem i idolatrem certes coses perquè han estat així «tota la vida», en lloc de «tota la vida» volem dir «quan nosaltres érem jóvens».\nPotser d’aquí a 50 anys tota una generació lamentarà que es perdi el tradicional Halloween, o que paraules tan arrelades a la seva infantesa deixin d’utilitzar-se, com ara teclat o ratolí.\nM’agraden tant les tradicions, que cada dia en començo alguna.\njessmtibau 11 de Desembre de 2015 23 de Juny de 2017 Jesús M. Tibau, Reis Mags\nAnterior Entrada anterior: Capturats per l'economia\nSegüent Entrada següent: Una iniciativa singular a Falset: la Colla del Rayo


Cementerio de Chacarita – Chacarita – Fuet i Mate\nBy fuetimate on 24 Desembre 2015 • ( Leave a comment )\nEl Cementerio de Chacarita, al barri de Chacarita, és el cementiri més gran de la ciutat però no el més famòs. El cementiri que surt a totes les guies de turisme, blogs, llistes de coses a fer a Buenos Aires és el de Recoleta. Però per això nosaltres, avui, volem reivindicar aquest magnífic cementiri, on també hi ha personalitats famoses enterrades i sobretot, una sorpresa catalana.\nEl primer terreny destinat com a cementiri, va ser l’actual Parque Los Andes, unes 5 hectàrees on els morts arribaven amb La Porteña, el primer tren que va recorre el territori argentí i que va passar a ser considerat el “Tren Fúnebre”.\nSempre i quan la cigarreta no s’apagui.\nDescobreix que més té Chacarita a part del cementiri. Deixem al descobert els seus secrets.\nTagged as: Argentina, arquitectura, Buenos Aires, cementiri, Chacarita, dijous, dilluns, dimarts, dimecres, dissabte, Diumenge per Buenos Aires, divendres, Gratis de motxiller per Àsia, imprescindible, visita guiada\nTemples religiosos a Buenos Aires


Jaume Barberà - Moderació | NacióDigital\n«Alguns convergents i, sobretot els que jo anomeno guardians del Fossar de les Moreres, sempre han maldat per estigmatitzar els socialistes catalans»\nper Jaume Barberà, 13 de maig de 2019 a les 22:00 |\nCom és sabut, els que tenen el poder de nomenar la realitat imposen el que volen. Però aquest poder ha de tenir el que jo anomeno "palmeros" o, si voleu, claca. Pot ser personal a sou o voluntaris, però els necessiten. El periodisme servil els fa la feina. Però n'hi ha més de periodismes. Gràcies a Déu!\nEl procés ha estat i encara és un bon laboratori per a sociòlegs, lingüistes, semiòtics, psicòlegs, politicòlegs, juristes, historiadors, periodistes, filòsofs i per a tots els que tinguin la curiositat de saber com el realisme màgic ha pogut arribar tan lluny i amb les conseqüències que tots sabem.\nPer sort, cada dia hi ha més gent que, sense renunciar al que s'ha fet ni als objectius finals, opta pel camí del possibilisme i del pragmatisme. Els que encara viuen de mantenir els ciutadans instal·lats en la mentida i en una sobreexcitació emocional en diran "autonomisme". I ho diran com un insult. És a dir, que, pel que es veu, aquí es va arribar a fer en algun moment república. República, el mot talismà, el comodí que tot ho arregla.\nEls mateixos que titllen d'autonomistes tots els que han entès la necessitat de sumar per continuar avançant són els que són incapaços per decisió pròpia de tenir un govern efectiu. Si encara no s'entén que només amb poesia no s'anirà enlloc, poques coses més es poden fer. Bé, sí, dir el que realment fan i volen continuar fent: viure de la política i treure rèdit del dolor.\nAlguns convergents i, sobretot els que jo anomeno guardians del Fossar de les Moreres, sempre han maldat per estigmatitzar els socialistes catalans. De fet, aquesta classe de personal pot arribar a dubtar de si ho són, de catalans. Doncs bé, s'hauria d'entendre que sense els socialistes catalans és impossible avançar ni amb més autogovern ni molt menys, evidentment, amb res que es pugui semblar a república.\nÉs, de veritat, molt, però que molt preocupant veure fins a quin punt un tuit de condol de Joan Tardà per la mort d'Alfredo Pérez Rubalcaba va ser respost amb odi per un munt de seguidors del compte de Twitter del polític republicà. Amb menys odi, al president de la Generalitat, Quim Torra, li va passar el mateix. Espero, sincerament, que tot aquest fanatisme que existeix a les xarxes faci reflexionar als que, víctimes de radicalismes eixorcs, tenen l'obligació de gestionar, de moment, la quotidianitat.\nAquesta setmana, per exemple, el Parlament ha de designar els senadors autonòmics. El PSOE vol que el cap de files del PSC es converteixi en president del Senat, però abans de poder-ho ser, ha de rebre el vistiplau del Parlament de Catalunya. Fins ara, fins i tot després del 155, els diferents grups de la cambra catalana acceptaven els senadors que cadascú proposava. Però això, de moment, ha canviat. JxCat i ERC s'hi oposen. De moment.\nEl malaurat Rubalcaba deia, quan un tema era molt difícil de resoldre, que "no ho arreglava ni Iceta". Bé, més enllà que Iceta sigui el primer secretari del Partit dels Socialistes de Catalunya i que sigui català, el que crec que hauria de pesar més en la balança és si amb Iceta com a quarta autoritat de l'Estat pot ser més fàcil trobar sortides a la situació actual. Des del meu punt de vista i tocant de peus a terra, sí. Una altra cosa és saber si les hipotètiques sortides que algun dia es plantejaran agradin a tothom.\nEl 28-A, l'electorat es va mostrar favorable a la moderació, a Catalunya i a Espanya. Encara que costi, no estaria malament continuar en aquesta línia.\nPer Fresterr el 14 de maig de 2019 a les 18:54\nEm sembla molt bé la crida a la moderació per part de tots. El respecte als drets dels altres és la garantia de la pau.\nNo m'el publicaran, però...\nPer Dorian el 14 de maig de 2019 a les 12:50\nEl masoquisme... políticc o intelectual d'aquest articulista no sé si és patétic o entendridor. Estic d'acord en que s'han d'evitar les postures hiperventilades i les preses per arribar a l'independencia, però proposar baixades de pantalons continues a canvi de res, tampoc. Sembla que el articulista oblida les fotos de Iceta amb els líders de l'intoxicació permanent, o que el mateix Iceta aplaudeix el 155 mentre fa veure que el empressonats li fan pena. El sr. Barberà vol servilisme a canvi de res, a veure si caiem simpàtics i ens tenen en compte a Madrid. Vol, en nom de la moderació, que fem el que Madrid mani i , amb sort, esperar que caiguin engrunes cap a Catalunya. Confón moderació amb mostrar-nos domesticats i dispossats a obeir, creient que a Madrid un dia es despertaran i voldran parlar amb Catalunya. I per cert, l'articulista no és ningú per jutjar les opinions que la gent tingui del polítics, estiguin vius o morts. La llibertat d'expressio pot ser més o menys compartida, però sempre ha de ser respectada.\nLa moderació del galliner en veure les ballarugues de la guineu.\nPer Niel Puig el 14 de maig de 2019 a les 11:17\nBenvolgut Jaume Barberà, potser en dir-ho, per a vostè estaré actuant com un hiperventilat, però, en català, hi ha una dita: "D'on no n'hi ha no en pot rajar" que hi trob molt escaient, atès el personatge. Al meu entendre, el Sr. Iceta de bon negociador, de portes en dins, si més no, no n'hi té gens. Quantes vegades li hem vist rectificar immediatament qualsevol petit gest d'aproximació al sobiranisme en rebre les ordres pertinents des de Madrid-La Cort? Les ha negociades amb els seus aquestes rectificacions o simplement s'hi ha quadrat "a sus ordenes quefe!"? L'ha sentit vostè algun cop criticar contundentment la brutal repressió policial que bona part d'aquest poble va patir l'1-O per voler votar? I el discurs "aporellista" del Borbó? I el cop d'estat del 155 amb la dissolució del Parlament escollit democràticament pels catalans? I l'empresonament dels seus companys parlamentaris durant prop de dos anys per la seva activitat política al servei del poble que majoritàriament els va votar? A la resta de llurs companys, que no n'estan, d'empresonats -encara-, són a qui els reclama cortesia parlamentària... Tanamateix, fotografiar-se entusiàsticament encapçalant manifestacions organitzades pel trifachito tampoc no crec que ajudi a veure'l ni de lluny com a algú amb qui es pot negociar res. Jo soc molt partidari de "sumar per avançar" però tornant enrere no s'avança. Diu, vostè, que "el 28-A, l'electorat es va mostrar favorable a la moderació, a Catalunya i a Espanya". Si considera que passar del "NO, a por ellos y 155" al "no es no, nunca es nunca y si no 155" és moderació a Espanya, no cal dir res més. Pel que fa a Catalunya, permeti'm que dubti que el triomf d'ERC sigui el de la moderació. En tot cas, no és el que diuen des d'ERC. El que de ben segur va guanyar a Catalunya va ser el dret d'autodeterminació, el seu reconeixement i, com no pot ser altrament quan parlem de drets, l'exigència del seu exercici en forma de Referèndum. La resta són ballarugues i somriures "profiden" per distreure el personal. Jo, personalment, recomanaria als partits sobiranistes i independentistes que, per cortesia parlamentària, no votessin que no -abstenció o absència- però els vots afirmatius que els vagin a buscar entre els seus, els del 155, els del Borbó aporellista.\nEl que diu en Barberà no és cert\nPer Fartdetot el 14 de maig de 2019 a les 10:24\nEstic molt cansat d'aquesta falsa dicotomía que des de certs sectors "equidistants" es vol establirentre "radicals" i "pragmàtics i possibilistes". Comencem amb les definicions del Diccionari de l'IEC: Pragmàtic: •Que atén solament als fets, que no té en compte sinó les conseqüències pràctiques. Possibilisme: •Política que té per objectiu de portar a terme només les reformes que hom creu immediatament practicables, no sense renúncia a la ideologia pròpia. Se'ns vol fer creure que per arribar a la república hi ha 2 camins, un de bo i un altre de dolent i és mentida: l'única manera és la unilateral perquè España no només no negociarà, és que tampoc no oferirà res diferent del que tenim tret d'acabar amb tot. Si som "pragmàtics", és a dir, ens atenem als fets, veurem que l'única sortida és la unilateralitat. Perquè el "possibilisme" no vol dir res més que renuncia. Suposo que és això el que defensa en Barberà: renunciar a la independencia i quedar-nos com estem. Ems embla perfecte que ell ho defensa però no ens pot demanar als independentistas que volguem el mateix. I, en fi, posar l'Iceta com a exemple de "moderació" o dir que com que és català l'hem d efer president del senado...francament, és prendre la gent per imbécil. L'Iceta és un botifler de manual: s'ha manifestat amc PP. C's i Vox, ha fet costat a la repressió i al cop d'Estat (malamaent) disfressat amb el 155. Ho sento, Barberà. Però us aniria més bé si acceptéssiu d'una vegada que els que voleu seguir formant part d'España sou una minoría (43%). Ah, i una dada pragmática: el 28A, PP, C's + Vox van tenir més vots que PSOE i Podem. I poso el PSOE a la banda "dialogant" per vostè, perquè prou han demiostrat com són.


Detingudes tres persones en una operació contra la falsificació de documents d’identitat : Servei de Premsa\nDetingudes tres persones en una operació contra la falsificació de documents d’identitat\nLes detencions es produeixen en el marc d’una operació conjunta de la Guàrdia Urbana i la Policia Nacional i coordinada per EUROPOL\nEls agents van registrar tres pisos de la ciutat i es van intervenir més de 2.000 documents d’identitat\nAgents de la Guàrdia Urbana de Barcelona i de la Policia Nacional, coordinats per l’Agència Europea de Policia (EUROPOL) han detingut tres persones que, presumptament, es dedicaven a la falsificació de documents tant nacionals com estrangers així com al furt i a la posterior venda dels mateixos. Tots ells formaven part d’una organització criminal perfectament jerarquitzada i amb una clara distribució de tasques.\nLa investigació va començar a principis d’aquest any quan els agents van rebre informacions anònimes que constatarien l’existència d’una organització criminal que utilitzava a menors d’edat en la seva majoria per a realitzar furts en via pública i així aconseguir els documents que, després entregar-los al líder de l’organització, es venien al mercat negre, ja sigui en el seu format original o parcialment falsificats.\nL’organització tindria ramificacions a Europa i durant la investigació es va poder interceptar un paquet enviat a Grècia el qual contenia un total de 100 documents, 65 d’ells denunciats com a sostrets.\nA la entrades i registres realitzats en tres pisos de Barcelona es van intervenir més de 2.000 documents d’identitat, entre ells DNIs i passaports espanyols a més de multitud de documents d’altres països europeus, 13.000 euros en efectiu, més de 25 terminals mòbils, una arma prohibida i una ingent quantitat de material per falsificar documents.\nAquesta ha estat una operació conjunta de la UCRIF (Unitat Contra Xarxes d’Immigració i Falsedat Documental) de la Brigada Provincial d’Estrangeria i Fronteres de Barcelona i de la Guàrdia Urbana de Barcelona sota la coordinació de l’Agència Europea de Policia (EUROPOL).\nLa investigació va culminar amb la detenció dels tres líders de l’organització criminal.


Gintònics a meitat de preu al Congrés - Notícies Política - Notícies Política - e-notícies\nPolítica · 28 de Maig de 2013. 15:06h.\nGintònics a meitat de preu al Congrés\nLa Cambra Baixa subvenciona les begudes alcohòliques\nUn dels lleons del Congrés\nEl passat divendres, al Boletín Oficial de las Cortes Generales es van publicar el límit de preus que podrà posar l’empresa de restauració que es faci càrrec de la cafeteria de la Cambra Baixa.\nPodem trobar el “Café (solo, descafeinado o con Leche) o infusiones (con o sin Leche) o vaso de leche” per 0,85 euros xifra aproximada a la que va donar l’expresident del Govern espanyol, Rodríguez Zapatero, quan se li va preguntar quan costava un cafè. Per esmorzar també tenen "4 churros a 0,90 euros" o una torrada amb "aceite y tomate natural" a 1,20 euros.\nTambé hi ha un gran apartat destinat a "Refrescos, cervezas, aperitivos, bebidas alcohólicas". Si un diputat, vol prendre un gintònic Larios, no li costarà més de 3,45 euros. Un preu totalment inferior al que es pot trobar només creuar la carrera de San Jerónimo.\nEls diputats poder triar entre whiskys, licors, aperitius i més de quinze combinats diferents:\nGintònic Larios – 3,45 euros\nGintònic Gordon’s – 3,75 euros\nGintònic Beefeater – 5,05 euros\nVodka rus – 5,05 euros\n'Cuba libre' – 3,40 euros\n'Cuba libre' Rom Habana 7 años – 6,85 euros\nWhisky amb refresc - 5,35 euros\nEl document també adjunta informació dels preus dels menús que oscil·len entre els 13,40 euros el menú complet o un primer a 6,80 euros i un segon a 7,80 euros.\nLa Generalitat replica un diari francès per la immersió\nPlega una diputada de la CUP\n#23 Manel, Igualada, 29/05/2013 - 10:53\nQuina vergonya! ells es subvencionen les begudes alcoholiques i a la gent del carrer ens clavan d´impostos per l´alcohol...i el més greu al Parlament permeten begudes alcoholiques,doncs com serán les votacions d´alguns polítics, em creía que allí era un lloc de treball i no un club d´esbarjo\n#22 ISAAC, GIRONA, 29/05/2013 - 10:23\nHem de subvencionar amb els nostres impostos perquè el bar del congrés sigui més barat, crec que la resposta és no. Més clara és encara la resposta si el que hem de subvencionar són les begudes alcohòliques, clar que no. Potser al revés, donat que la clientela del lloc és assegurada, preus mes cars\n#21 JosepPages(Cardedeu , VALLES ORIENTAL, 29/05/2013 - 10:13\nPrivilejio de los Politicos del Congreso de los Diputados ellos si pueden Beber Alcohol en horas de Trabajo. Ellos si pueden volver a casa bien Borrachos como no conducen Tienen Coche Oficial que les pagan todos los Españoles .Aqui teneis a buestros fantasticos politicos ala a Votarlos he\n#20 JosepPages(Cardedeu , VALLES ORIENTAL , 29/05/2013 - 10:09\nClaro haora ya sabemos porqué necesitan hir en coche Oficial al trabajo los Politicos del Congreso de los Diputados , hasi si estan borrachos al terminar no tienen que conducir .. ja ja .\n#19 laila, bcn, 29/05/2013 - 08:17\nel problema no es el preu, el problema es que allà es va a treballar, cobrant de tots nosaltres i discuteixen coses que ens afecten a tots. Si es per al temps lliure que sutin al carrer i paguin com tots i si estan treballant NO ESTA PERMES L'ALCOHOL


Arrenca el Festival TNT amb entrades exhaurides - Terrassa Informa!\nInici » Notícies » Notícies Generals » Cultura » Arrenca el Festival TNT amb entrades exhaurides\nArrenca el Festival TNT amb entrades exhaurides\n“Tabac Rouge” obrirà el festival\n“Tabac Rouge” de James Thiérrée // Imatge del web del TNT\nAvui comença el Festival Terrassa Noves Tendències amb el cartell d’entrades exhaurides per a diverses funcions.\nL’espectacle inaugural que començarà a les 21.00h al Teatre Principal, serà “Tabac Rouge”, l’estrena a l’Estat Espanyol del darrer muntatge de James Thiérrée. Es tracta d’un híbrid entre la dansa i el teatre d’impacte visual extrem que obrirà les portes del festival fins al diumenge 28 de setembre amb 23 espectacles, 13 dels quals són coproduccions i 13, estrenes.\nA banda de l’espectacle inaugural, avui les activitats ja comencen a partir de les 17.00h amb Constanza Brncic, que presentarà “La nit es mou”. Un projecte de creació escènica desenvolupat amb gent gran de la ciutat. Prenent com a punt d’origen el somni, es busca una peça de dansa-teatre que pretén ser la invitació a obrir la mirada sobre el col·lectiu de la tercera edat, trencant tota mena de prejudicis.\nI a les 19.00h, es podran veure dos espectacles pels quals les entrades ja estan exhaurides. D’una banda “L’Agitador Vórtex”, una “peça peli assaig multigènere” ideada i realitzada per Cris Blanco, que es podrà veure a la Sala Cúpula. I de l’altra, “La màquina de la soledad” de Microcopía & Oligor. Dues peces que donaran el tret de sortida a les propostes vinculades al teatre d’objectes, temàtica protagonista de l’edició d’enguany.\n#entrades #Estat Espanyol #estrena #exhaurides #festival #funcions #James Thiérrée #máquina soledad #noves tendències #Tabac Rouge #teatre #TNT #Vórtex


Naturalment, J.J. CALE a Palafrugell | Emporion\nNaturalment, J.J. CALE a Palafrugell\nfoto: Gemma Espinet\nper Txema Castiella i Viu\t el maig 25, 2022\nLa nit dels museus homenatja al músic de Tulsa\nLa fama, la popularitat o el reconeixement sovint no es reparteixen de manera justa. Persones de les que es desconeix cap contribució útil a la humanitat són ben populars, un fenomen que els mitjans audiovisuals i les xarxes socials han aguditzat. I sovint passa que persones de gran talent queden camuflades darrera d’altres noms o marques. Però, més enllà o més aquí de la justícia, encara és més sorprenent quan trobem persones que exerceixen la seva llibertat alliberant-se, precisament, de les cadenes de la popularitat. El cinema ens va regalar fa uns anys aquella meravellosa història real “Searching for Sugar man”, gràcies a la qual recuperàvem la història del cantautor Rodríguez, que després d’haver gravat un parell de bons discos va caure en l’oblit. Ningú no el va trobar a faltar. El més commovedor de la història és que ell tampoc.\nÉs possible que més d’un evoquéssim aquesta història en el concert que Blanquito Zurdito ens va oferir la Nit dels Museus, el passat 14 de maig, al Museu del Suro de Palafrugell. El que es proposava -i s’aconseguí amb excel·lència- era recuperar la figura de J. J. Cale, “El trobador de Tulsa”. Un nom segurament desconegut per a la majoria de nosaltres. Però Cale ha estat una baula important en la música americana dels últims 50 anys, tant que sense saber qui era, resulta que ja el coneixíem. Va crear un original estil que bevia i combinava de manera molt personal blues, jazz, country i folk. Va composar un grapat de cançons excel·lents, algunes de les quals coneixem gràcies a les versions d’Eric Clapton, notablement “Cocaine” i, sobretot, “After midnight”. Però també el van versionar o es van inspirar en ell noms com Mark Knopfler, Eric Burdon, Santana o John Mayer.\nMolts d’ells van reconèixer l’admiració i l’estímul que van trobar en J.J. Cale. Va ser un músic seminal, que proposava i innovava, una persona influent, quan ser “influencer” era una característica que obria nous horitzons.\nL’espectacle es va presentar com un concert-vídeo, un esdeveniment en el qual es van combinar la música en directe i les projeccions d’imatges audiovisuals. Un encert perquè, a més de regalar-nos versions d’algunes de les cançons de Cale –“Magnolia”, “Friday”, “I’ll make Love to you anytime” o l’esmentada “Cocaine”- els vídeos i les explicacions de Lluís Figueras ens ajudaven a acostar-nos a la persona. Una persona que, com hem dit, irradia un misteri, un enigma atractiu, basat sobre tot en la seva manera d’estar al món. Un creador i també un artesà , perquèpart del seu èxit rau en que ell mateix feia les gravacions. “He vingut a tocar música, no a tenir fama”, dirà en un dels vídeos. Una idea d’integritat, d’honestedat, que podríem resumir en menysprear la fama per estimar millor la música. Una autenticitat que, cínicament, de vegades volem creure que no existeix.\nEl grup liderat per Lluís Figueras, guitarra i veu, estava format per Bikentios Chávez a la bateria, Jordi Ruiz “Popi”, al baix i Miquel Brugués als teclats. Van comptar amb la col·laboració de Pau Savall com a tècnic de vídeo i Sara Savall, fotografia i també veus. Tots ells ens van regalar amb generositat un acte de gran densitat cultural, a les més de cent persones que omplíem la sala del Museu del Suro de Palafrugell. Perquè generositat és compartir el que sabem i ajudar-nos a descobrir el que no sabem. En el sentit de revelar-nos allò que estava amagat o, per a molts de nosaltres, ignorat. I fer-nos gaudir de l’aparent novetat, amb bona música. Perquè, és clar, la millor manera de conèixer J.J. Cale és i serà, també, escoltar-lo.\nTxema Castiella i Viu 2 posts


Vol un nou model de finançament per als ajuntaments i més recursos\nL’alcaldessa de Barcelona, Ada Colau, i l’alcalde de València, Joan Ribó, han reclamat més diners al govern espanyol per poder afrontar amb garanties la pandèmia de Covid-19 i destinar tots els recursos necessaris a pal·liar els efectes de la crisi econòmica que ha provocat. En una columna d’opinió publica a El País, els dos alcaldes recorden que els ajuntaments “han sigut les úniques administracions que no han pogut ampliar les seves capacitats econòmiques” perquè segueixen sota el control estricte de la Llei Montoro, que el govern espanyol es resisteix a modificar.\nA l’article, Colau i Ribó recorden que els ajuntaments pateixen un “infrafinançament estructural” i que només representen el 15% de la despesa pública i han mostrat el seu descontentament per les maniobres de Moncloa per captar el superàvit acumulat durant anys pels ens locals, que la legislació actual no els permet gastar com vulguin. Una situació que contrasta amb la de les autonomies, ja que el govern central els ha transferit sense condicions 16.000 milions d’euros, i que explica la “intranquil·litat” d’alcaldes de tots colors.\nPer capgirar la situació, proposen tres accions al govern espanyol: que els ajuntaments puguin accedir al fons de 5.000 milions sense que estigui condicionat a préstecs de cap mena; que es comenci a treballar en un nou model de finançament per al món local; i que el govern espanyol aporti aquest mateix 2020 1.000 milions d’euros per pal·liar el dèficit del transport públic generat durant el confinament. Per aconseguir-ho, apel·len al “tarannà” demostrat pel govern de PSOE i Podemos per fer front a la crisi, una actitud que contrasta, segons Colau i Ribó, amb la de l’anterior crisi del 2008 i “l’austericidi” que es va viure.


CCOO demana la regularització urgent i extraordinària de les persones estrangeres residents a Catalunya sense autorització administrativa\nEl sindicat dona suport a la demanda de regularització extraordinària del Consell Municipal d'Immigració de Barcelona\nArran de la situació de crisi sanitària generada per la COVID-19, que com estem veient dia rere dia té efectes devastadors en l’àmbit social i laboral, des de CCOO de Catalunya hem reclamat a totes les administracions l’adopció de mesures extraordinàries per abordar l’extrema necessitat de les persones estrangeres sense autorització administrativa residents a Catalunya. Moltes d’aquestes persones ara no tenen cap tipus d'ingressos i es troben per això en una situació de greu vulnerabilitat, ja que no poden acollir-se a cap de les mesures extraordinàries per fer front a la pandèmia pel mateix fet de no disposar de documentació.\nEn aquest sentit, des del sindicat hem reclamat l’aprovació de mesures excepcionals pel que fa als tràmits d’estrangeria -com així ho han fet països com Portugal-, com ara la pròrroga per un any de totes les autoritzacions de residència i treball vigents, l’aprovació de totes les autoritzacions en tràmit en aquest moments i, especialment, la regularització urgent i extraordinària de les persones sense autorització administrativa. Amb aquesta mesura s’evitaria l’absolut desemparament i indefensió d’aquestes persones i possibilitaria el seu accés a les prestacions socials i laborals aprovades per fer front a la crisi generada pel coronavirus.\nÉs per això que el sindicat també ha donat suport a la declaració del Consell Municipal d’Immigració de Barcelona -del qual el sindicat forma part i és present en la seva Comissió Permanent- enfront l’emergència per coronavirus COVID-19, aprovada el passat 3 d’abril, on es demana una regularització extraordinària de les persones immigrades sense autorització administrativa per residir i treballar a l’Estat espanyol per fer front a la crisi sanitària, social i econòmica. Al mateix temps, també s’hi fa una crida a prorrogar de manera automàtica totes les autoritzacions de residència i treball, com es va fer amb els DNI, i la renovació automàtica de totes les autoritzacions que caducaven els dies previs i durant l’estat d’alarma.\nAmb aquestes mesures es pretén que les persones afectades puguin encarar la crisi econòmica i social amb més seguretat i més recursos. A més, aquesta regularització també comportaria la possibilitat de reforçar l’àmbit sanitari i les residències geriàtriques amb la incorporació de nous professionals, en tant que entre la població immigrada sense autorització administrativa que resideix en aquests moments a casa nostra hi ha un nombre important de personal qualificat sanitari i sociosanitari, però també amb formació i experiència en la cura de persones grans, com ara les treballadores de la llar. Al mateix temps, aquesta regularització extraordinària permetria reforçar altres sectors estratègics, com ara l’agricultura, davant l’imminent inici de la campanya de recollida de fruita, l’alimentació o el transport.\nEn definitiva, davant de la situació excepcional que estem vivint, des de CCOO de Catalunya reclamem a totes les administracions implicades, cadascuna en l’àmbit de les seves pròpies competències, l’adopció de mesures extraordinàries per fer front a aquesta situació que garanteixin uns recursos mínims per a totes les persones, i entre aquestes mesures, l’accés a la regularització de les persones estrangeres sense autorització administrativa que actualment estan residint a l’Estat espanyol. Davant de situacions excepcionals, respostes excepcionals.


Presentació de Discovery Building | Colonial\nInici Blog Presentació de Discovery Building\nEl passat 2 de febrer l’equip comercial de Colonial va presentar Discovery Building als agents del sector Real Estate de Madrid. Entre els assistents que van comparèixer a la presentació oficial de l’edifici d’oficines prime de Colonial més recent estan els equips comercials de JTT i CBRE, qui comparteixen la co-exclusiva de la comercialització de l’immoble; de la mateixa manera cal agrair la presència dels equips de Cushman & Wakefield, Savills Aguirre Newman, Belbex o Adventum, entre altres.\nDiscovery Building és el primer edifici d’oficines Prime Factory de Colonial i està ubicat al Paseo de la Castellana, una de les zones amb més concentració d’activitat empresarial de Madrid. Dissenyat pel prestigiós estudi d’arquitectura Estudio Lamela, Discovery Building ha estat projectat per aconseguir la certificació LEED Gold NC, la garantia més gran de sostenibilitat que pot obtenir un edifici.\nAbraham Martínez, responsable comercial de Colonial a Madrid, va ser l’encarregat de l’apertura de l’esdeveniment de presentació. Va recollir el testimoni a l’exposició Juan Manuel Ortega, Director Comercial i d’Inversions de Colonial, qui va explicar als assistents la raó de ser de Discovery Building i el context i la situació actual de Colonial a la qual s’emmarca la presentació d’aquest edifici.\nEn representació de JLL, José Miguel Setién (Director de Negocis d’oficines de JLL en Espanya), va exposar les condicions de comercialització i després d’ell, Juan Arenillas de CBRE, va presentar les noves eines de comercialització que es van utilitzar per al lloguer del primer edifici d’oficines Prime Factory de Colonial. Convé destacar entre elles:\nEl tour virtual de Discovery Building, una experiència immersiva i digital que trasllada al futur llogater la que serà la seva oficina sense moure’s del lloc. A més, per aquesta ocasió, i per continuar amb aquesta experiència, s’ha creat una playlist a Spotify que dota a l’edifici de la seva pròpia banda sonora i que contribueix a crear la identitat de l’immoble. Per últim, un remarcable vídeo timelapse, al qual es pot apreciar l’evolució de la construcció de l’edifici.\nPer clausurar l’esdeveniment de presentació els assistents van gaudir de la conferència “El comunicador infiltrat” del conferenciant Bill Holden. L’expert en comunicació va plantejar noves formes de comunicació i presentació de l’immoble als agents del sector Real Estate. I és que, Discovery Building és un espai de treball pensat per i per a les persones. Un edifici pensat per ser viscut i gaudit.\nEl wellness arriba a les oficines\nLa Reserva de Papallones de l'edifici de Sant Cugat Nord de Colonial


AUSCHWITZ, CIUTAT TRANQUIL·LA - Muntanya de Llibres\nHistòria Història mundial AUSCHWITZ, CIUTAT TRANQUIL·LA\nAuschwitz era l'alfa i l'omega de l'obra de Primo Levi: l'alfa, el 1947, amb Si això és un home; l'omega, quaranta anys després, amb el seu darrer llibre, Els enfonsats i els salvats. Però Levi no va deixar mai de narrar el Lager ni d'investigar-lo en les seves narracions.\nAuschwitz, ciutat tranquil·la ens ofereix deu contes seus, emmarcats per dos poemes: dotze textos --la majoria inèdits en català-- que abracen gairebé trenta anys i que ens mostren angles sorprenents sobre la major tragèdia col·lectiva del segle XX. La paradoxal «ciutat tranquil·la» del camp de concentració s'esmuny en llocs i camins insospitats: des de la fantasia o la ciència-ficció a l'autobiografia.


Un repte a 1r\nCom podem passar l'aigua d'un got a un altre sense tocar-los? Les nenes i els nens de 1r han descobert què és la capil·laritat.\nA 1r estan fent una col·lecció de papers. Papers de tota mena: tiquets de la compra, embolcalls de caramel, fulls de publicitat, entrades d'espectacles... Els papers diuen moltes coses de nosaltres i han après que alguns artistes s'expliquen utilitzant com a material els papers i molts altres objectes. Han estat conversant i ara experimentaran noves tècniques com el collage, el décollage, el collage matèric i les acumulacions.\nEls consells de la veterinària\nLes nenes i els nens de 1r fa dies que estudien les mascotes. Aquesta setmana la Lourdes, una mare de l'escola que és veterinària, els ha vingut a explicar com n'és d'important tenir-ne cura. Ah! Ha vingut acompanyada d'un gatet! Gràcies per les teves explicacions Lourdes!\nA 1r i 2n els encanta inventar personatges tan imaginatius com els de l'artista de NY Keith Haring.\nUn cosí de la Terra!\nEn el seu afany de descobrir l'univers, les nenes i els nens de 1r han llegit la notícia que els astrònoms han trobat un planeta cosí de la Terra. Es tracta del planeta Kepler 22b. Però per què es diu així? Han descobert que porta el nom d'un matemàtic del passat que va fer una descoberta molt important: el moviment dels planetes!\nEl moviment dels astres\nEl formatge i la llet


Carlit (2921m) des de les Bulloses per la coma dels Forats | Muntanya viva\nCarlit (2921m) des de les Bulloses per la coma dels Forats\nAquesta és la ruta més assequible i segura per fer el Carlit a l’hivern, tot i això, a la part final, comporta més dificultats que la majoria de rutes normals a cims ceretans. Des del cim, sostre del Pirineu oriental, podrem contemplar una vista impressionant i un rosari d’estanys molt bells, que ara glaçats, potser n’haurem creuat algun pel mig. A l’hivern però, l’ambient que es respira a la zona no té res a veure amb la massificació que pateix a l’estiu. La carretera tallada i els senders nevats actuen de filtre, i fan que tot aquell que intenti l’ascensió en aquestes dates, s’hi hagi d’esforçar més.\nTenim un gran record d’aquesta ruta, ja que per diferents atzars, ens va permetre de gaudir del nostre primer bivac hivernal dalt d’un cim la nit més llarga de l’any 2005. La solitud, la pau, el silenci, el crepuscle i l’albada viscuts en aquest ambient fredorós i net, el component d’aventura, el fet de no saber què trobaràs dalt, el material justet per aquestes temperatures... Aquella nit ens va impregnar l’ànima.\n2 Croquis aproximat de tota la ruta des del sud-est\n3 El Carlit des del Tossal Colomer (est)\n4 El Carlit des del nord-est\nDificultat: Bastant alta, la dificultat principal és a la part final de l’ascensió. La part de l’estany Llat, amb mala visibilitat, pot ser perdedora.\nMaterial recomanat: Raquetes de neu, piolet i grampons. També es pot fer amb esquís de muntanya tot i que no és un itinerari massa esquiable, a la part baixa pel poc pendent existent que farà que ens toqui remar en més d'una ocasió, i a la part alta perquè segurament ens haurem de calçar els grampons.\nÈpoca aconsellable: Segons els anys, des del mes de Desembre fins al mes d’Abril.\nDesnivell: Uns 1300m\nOrientació: Majoritàriament Est\nHorari: 4-4’30h des del pla dels Avellans fins a la pica del Carlit.\nMapa: Editorial Alpina, Cerdanya 1:50.000 o IGN Francès Font-Romeu Capcir 2249 ET 1:25.000\nRisc d’allaus: El risc per la zona dels llacs és gairebé nul. Baix fins al coll Colomer, ja que podem progressar pel centre de la coma dels Forats evitant els pendents d’una i altra banda. On si n’hi pot haver és a la canal, orientada a l’est, cosa que la pot fer perillosa i esgotadora en dies calorosos o amb molta neu recent. Per sort, si és aquest el cas, es pot evitar pujant per l’aresta est del cim, que si no té la roca glaçada, és una opció atractiva i més segura.\nRecomanacions: Sortir d’hora, a l’hivern perquè el dia curteja, i a la primavera per arribar a la zona del cim amb la neu en condicions.\nAltres possibilitats: Per retornar al punt d’inici en itinerari circular, podem utilitzar la via normal d’estiu que passa vora l’estany Sobirà. Siguem conscients però, que aquest descens és propens a les allaus dels pendents que baixen d’una i altra banda, no ens hi entretinguem fins que arribem al pla.\nPer dormir: Si volem partir l’ascensió en dos dies podem fer nit al xalet-refugi de les Bulloses, normalment guardat en aquestes dates (si no és obert té una part lliure de 15 places).\nDes de Puigcerdà hem de creuar la frontera i anar fins a Montlluís. A l’entrada del poble seguim els cartells, primer cap a l’esquerra i després cap a la dreta, en direcció a la Llaguna i Matamala. Després d’aquests trencalls, a mà esquerra i molt ben indicada, comença la carretera secundària que porta fins a l’estany de les Bulloses. A l’hivern el més habitual és que puguem arribar fins al final de la gran recta del Pla dels Avellans (1715m). Més amunt sol estar coberta de neu.\nASCENSIÓ A LA PICA DEL CARLIT\nDes del pla dels Avellans seguim la carretera, ara coberta de neu, fins a l’estany de les Bulloses (aproximadament en 1h). Rodegem la base del contrafort de l’estany fins a l’esplanada que hi ha davant d’un l’hotel, i agafem, en direcció oest i ben indicat, el sender utilitzat a l’estiu per fer el cim. Pot ser difícil de no perdre’l amb neu, primer pugem decidits cap a l’oest pel bosc fins que trobem una petita coma que, pel seu centre, seguim cap a la dreta un bon tros (nord-oest). Al final, la coma fa un gir cap a l’esquerra i arriba, pujant suaument, entre els dos primers estanys del dia, l’estany del Viver i l’estany Negre.\n5 Caminant per sobre l’estany del Viver\n6 Part de la ruta des del Tossal Colomer\n7 Entrant a la coma dels Forats\n8 Arribant a l’ample coll Colomer\nContinuem planejant entre el bosc ara cap a l’oest (tendència clara cap a l’esquerra), per passar arran d’aigua de l’estany Sec. Quan arribem al seu extrem nord és el moment d’abandonar la via normal d’estiu, i probablement la majoria de traces de raquetes i esquís del moment, per anar en direcció al desert del Carlit. Pugem el llom que tenim al davant i, enlloc de seguir-lo cap al nord, davallem cap al sud-oest per uns plans immensos fins a la riba de l’estany Llat. El cim del Tossal Colomer és molt visible, es tracta de rodejar-lo pel sud. Primer anem paral·lels a una tanca, després creuem un bosquet una mica enrevessat, i finalment arribem, ja en terreny obert i sense vegetació, a la coma dels Forats. La remuntem pel centre en direcció nord-oest fins a la part alta, on anirem a buscar cap a la dreta per terreny molt suau l’ample coll Colomer. A la coma i ha uns estanyols que ara probablement quedin amagats per la neu (els forats).\nDes del coll, veient la part final i més difícil de l’ascensió, hem de triar, segons l’estat de la neu i les nostres preferències, grimpar per l’aresta est del cim o pujar el corredor central que arriba a l’enforcadura entre el cim principal i el cim nord (compte amb l’estat de la neu).\n9 Part final, l’aresta est i el corredor central\n10 Curta canal paral·lela a l’aresta\n11 Arribant al Carlit per l’aresta est (des del cim nord)\n12 Baixant per la canal central\nSi triem de pujar per l’aresta est hem d’anar rectes cap a l’oest fins que no trobem les primeres roques. El terreny, que és senzill, permet moltes variants, però el més simple és seguir una estona el camí d’estiu (primer voltar les roques per l’esquerra, i després per la dreta), fins a un replà sota l’aresta pròpiament dita. Aquí deixem de banda la ruta d’estiu i comencem a enfilar-nos pujant una curta canal de neu a l’esquerra del fil de l’aresta. Després d’aquesta canal grimpem per l’aresta estricta cercant els millors passos de roca fins arribar directament al cim del Carlit (I+, algun pas un xic aeri).\nSi triem de pujar pel corredor central hem de flanquejar des de l’extrem nord del coll fins a l’inici de la canal. Des d’aquí, i amb grampons i piolet (si és que no els duem posats), remuntem els 200m de corredor fins a l’enforcadura (màxim 45° d’inclinació), des d’on anem sense dificultats cap a l’esquerra fins al cim principal. Aquestes dues opcions es poden combinar si les condicions del terreny ho permeten, el corredor potser fa de més bon fer en descens, on la rapidesa ens aportarà seguretat.\nPel mateix lloc (podeu triar, com a la part final de l’ascens, baixar per l’aresta est o pel corredor central segons les condicions). Abans de baixar podeu anar al cim nord, des d’on es veu millor l’estany de Lanós.\nPodeu fer una petita variant que no allarga gaire el descens i que us permetrà de veure molt bé frontalment la pica del Carlit. Es tracta de pujar, des del coll Colomer, l’arrodonit Tossal Colomer (2673m), i després baixar per un llom que té al sud-est fins a trobar la nostra traça del matí, a l’inici de la coma dels Forats.\nVERSOS I UN TAST D’IMATGES DEL BIVAC AL CIM NORD\nContornejant la Coma d’Or herbosa\nsegueixen la riera de Font Viva,\nper una branca de sa verda riba\nescalant la muntanya de Carlit.\nQuaranta estanys blavosos lo coronen,\nquaranta estanys de virginal puresa;\nen quiscun d’ells amb tota llur bellesa\nse miren tots los astres de la nit.\nJacint Verdaguer, “Cant IV. Lo Pirineu”, Canigó\n13 Capvespre amb la tenda muntada al cim nord\n14 Últimes clarors sobre el Puigperic des del cim nord\n15 Posta de sol per l’esquena del Puigpedrós\n16 Primeres clarors per sobre l’estany de Lanós\n17 Albada sobre el Canigó\n18 El sol ja toca la Pica d’Estats\n19 El sol ja treu el nas\n20 L’ombra del Carlit projectada sobre l’estany de Lanós\nPica del Carlit, Pic de Carlit i Puig Carlit. També podeu trobar l’embassament com l’estany de la Bullosa o en francès Lac des Bouillouses.\nData de la ruta: Nit més llarga de l’any. Desembre 2005


El Barça vol venjar la derrota a Butarque contra el Leganés - Regió7 :: El Diari de la Catalunya Central\nVermaelen i Malcom són les principals novetats a la llista de convocats\nValverde dirigeix l'última sessió abans del matx d'aquest vespre efe/Enric Fontcuberta\nValverde dirigeix l'última sessió abans del matx d'aquest vespre\nEl FC Barcelona buscarà aquest vespre (20.45 h) la setena victòria consecutiva a la Lliga Santander, contra un Leganés en bona forma que ja va aconseguir la victòria contra els blaugrana en la primera volta al seu estadi, Butarque.\nUn partit en el qual els blaugrana no poden fallar si no volen veure reduïda la distància amb l'Atlètic i el Reial Madrid, els quals van guanyar els seus partits.\nEls homes d'Ernesto Valverde han deixat enrere la polèmica per la denúncia del Llevant en el cas Chumi. Amb la raó i el bitllet per als quarts de la Copa del Rei, el vigent campió de la lliga rep un Leganés que té la intenció de seguir en la bona línia de resultats.\nPer jugar contra l'equip pepinero Valverde ha convocat 19 jugadors, amb les novetats de Malcom i Vermaelen, que ja ha rebut l'alta mèdica. També l'ha rebuda Samper, però no ha entrat a la llista. L'absència destacada entre els disponibles és la de Denis Suárez. El gallec podria deixar l'equip blaugrana aquest mercat d'hivern amb destí a l'Arsenal.\nEn la roda de premsa prèvia al partit del FC Barcelona davant del Leganés, Ernesto Valverde va avisar del perill de l'equip madrileny. Butarque va ser l'escenari de la primera derrota dels blaugrana aquesta temporada, en un duel en què el Barça va estar «molt malament. És un partit fonamental per començar bé la segona volta».\nL'entrenador del Barça va apuntar que, en aquesta segona volta, l'equip se l'està «jugant en cada partit» i que «no convé pensar que tens alguna cosa guanyada. És important la sensació que tots els partits són importants, tots els punts són importants».\nPel que fa al poc protagonisme de Malcom, l'entrenador blaugrana va explicar que no demana al jugador brasiler «res que no faci la resta. El que vol el jugador és jugar molts partits i fer gols, exactament el mateix que vol l'entrenador. Volem que demostri que té lloc, que fa gols i que treballa perquè no ens els facin, que sigui decisiu».\nEn relació amb la possible alineació indeguda del Barça en el partit d'anada dels vuitens de final de la Copa del rei davant del Llevant, Valverde va explicar que no té «preocupació respecte a això. Tinc la sensació i la consciència que hem actuat correcament. Nosaltres ens atenim al que ha passat. Cada club ha de defensar els seus interessos. El Llevant farà el que cregui convenient», va sentenciar.


Amb la Covid-19, unes vacances diferents per a tots\nde Mari Carmen Grau Ribot\t el 10 set. 2020\nRoser Suñé: “Dins de la incertesa del moment hem de saber trobar les eines que ens permetin ser positius”\n-Com ha passat aquestes vacances sota el signe de la COVID-19?\n-Aquest estiu hem fet vacances la primera quinzena d’agost i hem decidit fer-les a zones properes al nostre país. Així hem estat quatre dies a Ordesa, el parc nacional que coneixem d’altres vegades, on sempre hi ha magnífiques excursions a fer. Després hem estat uns dies a Sitges, per gaudir del mar. Sempre amb les mesures sanitàries molt presents.\n–És optimista de cara als propers mesos?\n-Diria que soc realista, penso que dins de la incertesa del moment hem de saber trobar les eines que ens permetin ser positius. Les mesures de distanciament ajuden a fer que puguem mantenir l’activitat i ara sabem millor com tractar la situació sanitària. Per tant, els propers mesos hem de ser curosos, però també anar normalitzant la nostra vida i aprendre a conviure amb la pandèmia.\nJordi Marquet: “Crec que no hi ha com quedar-se a casa, en aquest país meravellós on tenim la sort de viure”\n-Això de vacances… és un dir. Crec que no hi ha com quedar-se a casa, en aquest país meravellós on tenim la sort de viure i on hi ha tant per escollir. Amb els paratges que tenim i aquesta natura que no hi ha qui l’aturi, la veritat, on podem estar millor? I si hi afegim alguna sortida a les ciutats veïnes, tant de França com d’Espanya, el luxe és total.\n-Si soc optimista? Faltaria més! Crec que és l’últim que s’ha de perdre, l’optimisme! Però això no treu que hàgim d’actuar amb prudència i respectant les normes.\nRosa Pons: “M’he reincorporat ràpidament a la feina, ja que enguany hem estat mesos aturats”\n-Aquest estiu he estat uns dies descansant a Tarragona, però m’he reincorporat ràpidament a la feina, ja que enguany hem estat mesos aturats i la situació actual ens obliga a fer tots els esforços per tirar endavant.\n-És optimista de cara als propers mesos?\n-Tot dependrà de l’evolució de la Covid-19. És evident que aquesta incertesa fa que la gent vagi molt amb compte a l’hora de gastar diners. De totes maneres nosaltres seguim treballant per acabar el nostre projecte amb ganes i il·lusió, confiant que tot se solucionarà. Estem experimentant canvis molt importants que de ben segur modificaran el futur de les compres. I ens hem de saber adaptar a aquestes noves circumstàncies.\nEster Fenoll: “Ha estat diferent, però ho hem passat molt bé”\n-Aquestes vacances les hem passat amb la família a Valldoreix, fent alguna sortida a Barcelona. Hem procurat minimitzar les sortides i fer activitats només amb els membres del nucli familiar. Ha estat diferent, però ho hem passat molt bé.\n-De cara als propers mesos soc previnguda, cal que prenguem consciència tots plegats de la gravetat de la pandèmia i que hem de ser molt curosos amb les mesures prescrites per l’autoritat sanitàries i respectar-les. Si ens confiem, fracassarem. El virus està aquí.\nRosa Gili: “Tenia incertesa de com podia evolucionar la situació, per això no he marxat gaire lluny; calia ser prudent i estar disponible”\n-Aquest ha estat un estiu molt estrany, a causa de la situació provocada per la Covid-19. M’he agafat una setmaneta per estar amb els meus fills, amb la meva família, no hem marxat gaire lluny, per la incertesa de com podia evolucionar la situació, calia ser prudent i estar disponible.\n-Soc optimista per naturalesa, sempre necessito veure les coses de manera positiva. Dintre d’una situació que no és ideal, cal mirar sempre el costat positiu. Si som negatius, desanimem i ensorrem la gent. Cal ser optimista, però hem de ser prudents i realistes amb aquesta situació delicada, ens hi hem d’adaptar. Això és el que he intentat fer sempre amb la meva vida personal i ara ho trasllado a la meva tasca com a cònsol major del comú d’Escaldes-Engordany.\nLaura Álvarez: “Ens hem fet la PCR al mínim símptoma”\n-Aquestes vacances les he passat amb tota la família a la platja, fent-nos la PCR al mínim símptoma d’algun dels nostres, amb la mascareta posada i mantenint les màximes precaucions…. Hem gaudit dels fills i dels nets sense oblidar-nos del nou sistema de relacionar-nos.\n-La veritat és que no soc gaire optimista per als propers mesos… La Covid-19, a les persones de la meva edat, ens ha situat en una nova realitat. Fins ara, mai havia pensat que tenia limitacions i vivia amb la mateixa intensitat que sempre, l’edat no m’havia influït a deixar de fer el que volia fer… ara això ha canviat, almenys durant els propers mesos. De totes maneres, estic segura que si bé de moment no tindrem vacuna, cada vegada els tractaments seran més efectius i això ens permetrà viure més relaxats i poder seguir amb les nostres activitats.\nAurora Casadevall: “Aquest any, a causa del virus, només he marxat una setmana a la platja”\n-Aquest any, a causa del virus, només he marxat a passar una setmana a la platja. Hem anat a la Costa Brava amb el meu fill, la seva dona i la nena. Ara a Andorra, toca cuidar l’hort!\n-Aquests propers mesos crec que haurem de seguir sent molt prudents i no deixar la mascareta doncs el virus segueix amb nosaltres.\nLourdes Turné: “Els aniversaris han estat la nostra excusa principal per estar junts”\n-Ha estat un estiu tranquil, gaudint d’Andorra més que mai… Aquest estiu, totes les celebracions han estat poques per poder compartir una estona amb la família, els aniversaris han estat la nostra excusa principal per estar junts i gaudir de les persones que més estimes, festejant que estem tots bé i esperant que les coses millorin molt aviat per tothom. Aquest estiu, la Júlia ha fet 12 anys, el meu germà, 40, la Clàudia 25, el Guillem 22, i el iaio n’ha complert 80!\n-Miro el futur amb molt respecte, però sense perdre l’optimisme i esperant que de tot això en sortirà alguna cosa positiva. No hem d’oblidar, però, totes aquelles persones que han mort per culpa d’aquesta pandèmia.\nDavid Astrié: “A l’Escala hi ha hagut un respecte absolut per les normes de convivència per fer front a la Covid-19”\n-Les he passat amb molta tranquil·litat, perquè al lloc on hem anat de vacances, a l’Escala, hi ha hagut un respecte absolut per les normes de convivència per fer front a la Covid-19, amb l’ús de la mascareta i el respecte de la distància social.\n-Sí que ho soc, i molt. Perquè hem demostrat que la gent d’Andorra som responsables i hem aplicat mesures de prevenció sense que ens hagin obligat a fer-ho, sinó per prudència i precaució. I si continuem en aquesta línia, que sense cap dubte podrem encarar la situació amb optimisme.\nPepi Padilla: “Aquest any ens hem quedat a Canillo, estem molt bé a casa”\n-Aquest any hem estat a Canillo, estem molt bé a casa, hem decidit no marxar a causa de la Covid-19, volem evitar riscos. Molta gent ve a Canillo per passar les vacances i nosaltres hem aprofitat de gaudir del que tenim i no podem gaudir per manca de temps.\n-Tinc una mica de por pels pròxims mesos. En el cas que hi hagués molts contagis, la temporada d’hivern quedaria anul·lada i seria fatal per al país.\nDani Mora: “He estat a França i a Suïssa amb força normalitat”\n-He estat a França i Suïssa amb força normalitat. La mascareta era obligatòria a França i, en canvi, a Suïssa no hi havia obligació de dur-la.\n-Sí, soc optimista de cara als propers mesos, perquè he vist que Andorra està molt preparada com a país Covid Ready, comparant-lo amb França i Suïssa.\nJosep Majoral: “Hem passat les vacances en una casa de camp amb poca afluència de gent”\n-Han estat unes vacances a la campanya… Hem estat a una casa de camp amb poca afluència de gent, hem anat amb bicicleta amb els nens, hem sortit a caminar i a veure animals salvatges. En resum, unes vacances en família…\n-La veritat és que no ho soc massa, d’optimista. Després d’un agost on segurament hi ha hagut més vida social que en els mesos anteriors, crec que el nombre de contagis serà molt superior. Espero que això no ens porti de nou al confinament.\nElisa Muxella: “He passat les vacances vora el mar, recuperant-me de les seqüeles que deixa la Covid-19”\n-He passat les vacances a la vora del mar recuperant-me de les seqüeles que deixa la Covid-19, i apreciant més que mai les petites coses, un cel blau, les trobades amb els amics, la relaxació i recuperar el meu futur.\n-Soc realista, la Covid-19 està aquí i hem d’aprendre a conviure sense por amb ella però amb totes les precaucions. Els tractaments arribaran i confio en la vacuna dels anglesos.\nEl tractament potser el tindrem abans que la vacuna, que probablement no arribarà fins a finals del 2021.\nJosep Dallerès: “Vaig passar 10 dies a Canàries a començament de juliol, fent senderisme”\n-Vaig passar 10 dies a Canàries a començament de juliol, fent senderisme en un grup de 4 persones. La resta a Andorra amb alguna sortida d’equip molt reduït per les nostres muntanyes.\n-Optimista, és un mot de molta envergadura. El virus és aquí i no ha vingut per marxar. Caldrà, indiscutiblement, modificar alguns dels nostres comportaments. Sobre el llarg termini, seria d’esperar que hi hagués canvis en les nostres societats, posant l’individu al centre, no només l’afany de guany. Per a qui hagi volgut treure’n la lliçó, el virus ens ha mostrat, ensenyat potser, que hi ha coses més importants que d’altres, coses imprescindibles i coses que no ho són tant… Falta veure si ho tindrem en compte.\nMireia Codina: “He procurat gaudir al màxim dels petits moments diferents que he pogut viure”\n-Vacances pròpiament dites, no n’he fet… he allargat algun cap de setmana. Així que m’he quedat per aquí a prop, practicant pàdel surf, gaudint del mar i de bona companyia en indrets marítims del Mediterrani. També he aprofitat per fer alguna sortida a la muntanya i alguna excursió amb BTT elèctrica, que m’ha permès arribar a llocs increïbles. Així que he procurat gaudir al màxim dels petits moments diferents que he pogut viure.\n-Crec que això va per llarg… Així que haurem d’aprendre a conviure-hi prenent les mesures i precaucions pertinents!\nCarles Mesas : “Les nostres vacances han estat truncades per la Covid-19”\n-Les nostres vacances han estat truncades per la Covid-19. En veure com han anat evolucionant les dades dels casos afectats, vam decidir tornar cap Andorra. La seguretat del nostre país i la forma de gestionar la pandèmia no ens l’ha igualada ningú en aquests moments.\n-Sento dir-ho d’aquesta forma, però si la població no és responsable amb les indicacions sanitàries, s’aproximen mesos complicats de més rebrots i restriccions.\nLudmilla Lacueva: “He pogut gaudir d’un bon canvi d’aires i sobretot agafar bones energies pels nous reptes literaris que he endegat”\n-A l’estiu sempre aprofito per viatjar però com aquest any la situació no ho permetia, he escollit un destí de proximitat a la platja, a la Costa Daurada. És un estiu diferent però he pogut gaudir d’un bon canvi d’aires i sobretot agafar bones energies pels nous reptes literaris que he endegat.\n-Està clar que la Covid-19 ha perjudicat financerament tots els països i que els propers mesos seran difícils. Així i tot, soc de mena optimista i penso que amb l’esforç de tots plegats ens en sortirem.\nCarine Montaner: “Hem passat les vacances respectant les consignes de seguretat i gaudint de cada moment en família”\n-Molt bé, respectant les consignes de seguretat i gaudint de cada moment en família! Vam fer tots plegats moltes activitats: excursions a la muntanya i a la platja, windsurf, moto d’aigua, pàdel, tennis, bici, patins al passeig marítim…\n-Penso que és possible que hi hagi un bon nombre de famílies i empreses amb moltes dificultats de cara a la tardor. Estaré a la disposició dels ciutadans per servir-los.\nSolita Mora: “Habitualment viatjàvem, aquest any no ens hem mogut, hem estat molt a casa, hem procurat no tenir contacte amb gent”\n-Han estat unes vacances estranyes. Habitualment viatjàvem, aquest any no ens hem mogut, hem estat molt a casa, hem procurat no tenir contacte amb gent, el paradigma de les noves relacions és així, cada vegada ens relacionem menys. I així ho hem de fer, a veure si aconseguim frenar la pandèmia. I per sort o per desgràcia, ens hi hem anat acostumant, si ens hagués vingut de nou hauria estat horrorós, però ja hem passat un confinament i ens hem habituat a no sortir de casa. No sé si això és bo o dolent, el cas és que tenim el costum arrelat i així seguirem.\n-La veritat és que no soc gens optimista. Espero que farem un confinament diferent, ara és la gent jove que s’està encomanant més, tot això és preocupant. No ens en sortirem fins que no tinguem una vacuna, i hem de tenir clar que la mascareta formarà part de les nostres vides i d’aquesta nova societat. En tenim per anys.\nInés Martí: “Tot i la situació, han estat unes vacances molt especials”\n-Tot i la situació, han estat unes vacances molt especials. La boda del meu fill, l’Àlex, amb la Carlota, al juliol, ha estat un dels dies més feliços de les nostres vides.\n-Crec que hem d’aprendre a conviure amb aquesta malaltia, ser responsables i complir amb les recomanacions sanitàries.\nBibiana Rossa: “He aprofitat al màxim de les persones estimades i he gaudit de la natura andorrana”\n-Aprofitant al màxim de les persones estimades que ens envolten i gaudint de la natura andorrana.\n-Com que soc optimista per naturalesa i una ferma convençuda que amb bona voluntat i dedicació s’assoleix tot, o quasi. A l’espera d’una vacuna fiable, ens hem de comportar de manera rigorosa en tots els àmbits, completant hàbits sans amb una higiene molt estricta i amb el port correcte d’una mascareta, element ja indispensable, com si d’una peça de vestir imprescindible es tractés. Això sí, hem de procurar ser solidaris, respectant-nos, i no escatimant esforços en les dedicacions personals a les feines habituals o noves, amb falses creences que l’estat ja proveirà a les necessitats; i creient plegats en la societat andorrana i en el seu potencial humà; amb actituds que van des dels consums responsables en tots els aspectes, incloent-hi els viatges, fins a potenciar creacions i produccions molt diverses com per exemple petites indústries de roba, de tecnologia, d’agricultura i alimentació; passant per sectors com la cultura i els serveis, i sense oblidar els més científics de rabiosa actualitat. Crec que les crisis ben portades es poden convertir en oportunitats.\nAurora CasadevallBibiana RossaCarine MontanerCarles MesasCOVID-19Dani MoraDavid AstriéElisa MuxellaEster FenollInés MartíJordi MarquetJosep DallerèsJosep MajoralLaura ÁlvarezLourdes TurnéLudmila Lacueva:Mireia CodinaPepi PadillaRosa GiliRosa Pons\nRenova el teu House dress amb un toc cowboy


Reformes a Barcelona: Què has de saber en 2022?\nA l’hora de realitzar reformes a Barcelona, L’Ajuntament de Barcelona classifica les obres segons es modifiqui l’estructura, la distribució o no es modifiqui ni l’estructura ni la distribució. En aquest últim cas no és necessari un Projecte d’obres.\nNo importa si has comprat un habitatge de nova construcció, un pis en una comunitat, o una casa que necessita reparacions, una llar sempre requereix millores (o almenys és necessari fer reparacions i tasques de manteniment).\nÉs per això que a continuació, et vam mostrar alguns consells per a fer de la teva residència un lloc millor al mateix temps que obtens les màximes garanties d’això.\n📄 ¿Cuándo es necesario un proyecto de Obras?\n💵 ¿Cuánto valen las reformas en Barcelona?\n⏱ Quant temps triguen a realitzar les reformes a Barcelona?\n¿Cuánto tiempo dura una Reforma integral en Barcelona?\n¿Cuánto tiempo dura una reforma de Baño en Barcelona?\n¿Cuánto tiempo dura una reforma de Cocina en Barcelona?\n⚒ Quines eines són les bàsiques per a una reforma casolana?\nTria les millors empreses de reformes a Barcelona\nUn Projecte d’obres és el pressupost adjunt del tècnic el que s’utilitzarà per a pagar l’impost per obres. Si no és necessari un Projecte, les obres estan exemptes d’impostos.\nSi t’oferissin cent mil euros, sense cap compromís, quines reformes faries? És probable que una llarga llista de canvis et vinguin a la ment, com ara la renovació dels acabats o l’addició d’un nou bany.\nQualsevol millora a la teva casa augmentarà el valor d’aquesta.\nPensa en les que són necessàries i demana un pressupost desglossat per partides. És important, si no hi ha un projecte, que les unitats de mesura de cada partida es consensuïn prèviament amb l’entitat que contractis per a evitar sorpreses.\nSi s’acosta l’hivern o estàs considerant realitzar projectes en una altra temporada, algunes millores en la llar són més urgents que una altra. Cal destacar que pensar en això et pot estalviar diners o impedir danys devastadors.\nEl preu d’una reforma a Barcelona pot ser molt variable, perquè depèn de quina vulguem reformar, com i els materials. No obstant això en cas de voler realitzar una reforma integral en un pis “estàndard” el preu aproximat sol rondar els 300 a 550 Euros.\nClar que com indiquem depèn plenament del que s’hagi estipulat en el pressupost, materials, mobles a mesura, climatització, acabats de qualitat per sobre de l’estàndard, etc.\nEl que és realment important és que tot registrat per escrit i sota contracte i que se si s’ha de realitzar una variació en el preu, pel motiu que sigui, quedi clar i reflectit el mateix.\nEn aquest cas la variable és molt àmplia, perquè el temps depèn de molts factors, com l’estat actual de l’habitatge, la reforma a realitzar, el material necessari, i més. No obstant això volem respondre a totes les preguntes i hem calculat que el treball a realitzar sigui una en un pis d’uns 100 m² aproximadament.\nSi ara com ara no pots contractar un servei de reformes, i vols realitzar petits arranjaments fins llavors, has de pensar que no es pot millorar la teva casa amb solo les teves mans nues, per a això necessitaràs una multi-eina que ajudi als teus treballs.\nEquipa la teva caixa d’eines amb les eines essencials per a qualsevol reparació menor o de manteniment.\nGuants i ulleres protectores\nClaus, caragols, escarpies, tacs, camarilles, rosques\nTan important com trobar un bon dentista o a un bon terapeuta és trobar a un contractista. Són moltes les històries que s’expliquen d’autèntic d’horror que ens han explicat propietaris contant que han estat estafats pels contractistes o han realitzat un pèssim acompliment de la feina de casa. Som plenament conscients d’això i aquestes històries donen esgarrifances.\nA l’hora de buscar una empresa especialista en reformes a Barcelona, no has de quedar-te amb la primera opció, ni tampoc la més barata. Gairebé sempre un pressupost intermedi entre el més barat i el més car sol ser el pressupost ideal.\nCerca per internet, llegeix les opinions d’altres clients, tracta de contactar amb l’empresa especialista en reformes i comprova de primera mà com són, com et tracten i com es “venen”, d’aquesta manera. Desconfia de pressupostos irrisoris o irreals, ningú pot oferir una reforma per sota del preu dels propis materials i el salari dels treballadors. Desconfia de preus inflats que no entens i tecnicismes altisonants. Cerca una empresa que resolgui tots els teus dubtes.


Amandla Stenberg Biografia, pares, pare, 2012, 2019, pel·lícules i cançons - Persones Famoses Als Eua\nAmandla Stenberg Biografia, Edat, Pares, Pare, 2012, 2019, Pel·lícules i cançons\nBiografia i wiki d'Amandla Stenberg\nAmandla Stenberg és una actriu nord-americana més coneguda per interpretar Rue a The Hunger Games; Madeline Whittier a Tot, tot; i també Starr Carter a The Hate U Give (2018).\nAmandla Stenberg Edat i aniversari\nAmandla té 21 anys a partir del 2019. Va néixer el 23 d'octubre de 1998 a Los Angeles, Califòrnia, Estats Units. És d'origen danès. Stenberg celebra el seu aniversari el 23 d’octubre de cada any.\nAmandla Stenberg Alçada\nStenberg és una dona d’alçada mitjana. Es troba a una alçada de 5 peus i 3 polzades. També pesa 121 lliures massives.\nStenberg potencia els pares\nVa néixer de Karen Brailsford (mare) i Tom Stenberg. Karen és consellera i escriptora espiritual afroamericana, mentre que Tom és empresari danès. L’àvia paterna d’Amandla tenia ascendència inuit groenlandesa. Té dues germanastres que són més velles que ella per part paterna.\nEl pare de Stenberg\nEl pare d’Amandla és conegut com Tom Stenberg. És un home de negocis perquè va treballar molt per proporcionar a la seva filla Amandla tot el que necessitava. Tom va exercir de coordinador de sucursal a Staples INC.\nStenberg Power Boyfriend\nAmandla té una relació amb el cantautor, multiinstrumentista i productor nord-americà King Princess. Segons fonts, King va revelar que Amandla és la seva xicota en la seva entrevista amb Billboard que es va publicar a finals de juliol del 2018.\nTot i que els dos van posar per separat la catifa vermella dels MTV Video Music Awards el diumenge d’agost del 2018, la parella va caminar junt amb l’altre i de la mà quan van sortir aquell dia per anar a l’esdeveniment.\nFets i mesures corporals d’Amandla Stenberg\nNom complet: Amandla Stenberg\nEdat / Quants anys ?: 21 anys a partir del 2019\nData de naixement : 23 d'octubre de 1998\nLloc de naixement : Los Angeles, Califòrnia, U.S\nEducació : Wildwood School\nAniversari: 23 d’octubre\nNom del pare: Tom Stenberg\nNom de la mare : Karen Brailsford\nGermans : Angela Myree Stenberg i Elise Stenberg\nCasat? : Solter\nNens / Nens : Cap\nAlçada / Quina alçada? : 5 peus 3 polzades\nPes: 121 lliures\nProfessió : Actriu i cantant\nPower Stenberg 2012 (Els jocs de la fam)\nAmandla va aparèixer a la pel·lícula del 2012 El joc de la fam pel·lícula com Rue. The Hunger Games és una pel·lícula de ciència ficció i aventures nord-americana Utopia dirigida per Gary Ross. La pel·lícula es va emetre el 2012 i es basa en una novel·la del mateix nom escrita per Suzanne Collins el 2008.\nRue va ser vista per Katniss amagada prop d’un arbre i va cridar la seva atenció cap a un niu de rastrejadors que són vespes verinoses modificades genèticament. Katniss s’interessa per les vespes i va utilitzar un ganivet per tallar la branca que contenia el niu i en el moment en què va ser picada.\nRue ajuda Katniss a recuperar-se i es converteixen en amics i aliats. Katniss destrueix els subministraments emmagatzemats per les carreres mentre Rue contribueix amb una destrucció. Katniss proporciona llibertat a Rue d'una trampa, però Marvel els va veure i es va venjar llançant una llança a Katniss que apunyalava Rue. A causa de la ira, Katniss el mata amb una fletxa. Condol·la Rue i, després de la seva mort, embelleix el seu cos amb flors.\nStenberg Power 2019 (història borratxa)\nEn cada episodi, un narrador intoxicat es pot unir a l'amfitrió Waters, lluita per recordar i explicar un esdeveniment de la història, mentre els actors representen les anècdotes del narrador i també sincronitzen els llavis amb el diàleg.\nA més, per a les Waters i les estrelles convidades, els personatges de l’espectacle són interpretats per habituals com Bennie Arthur, Tim Baltz , Mort Burke, Sarah Burns, Maria Blasucci, Craig Cackowski, Michael Cassady, Michael Coleman, Tymberlee Hill, Adam Nee, Jeremy J. Tutson, Greg Tuculescu, J.T. Palmer i Aasha Davis.\nEls primers episodis de la sèrie es van emetre a Comedy Central el 9 de juliol de 2013. El 22 de febrer de 2018, Comedy Central va renovar el programa per a una sisena temporada que es va estrenar el 15 de gener de 2019.\nMichael Carbonaro té un bessó?\nPel·lícules de Power Stenberg\n2018 Les ments més fosques Ruby Daly\nThe Hate U Give Starr Carter\nOn es toquen les mans Leyna\n2017 Tot, tot Maddy Whittier\n2016 Tal i com ets Sarah\nLlimonada Ella mateixa\n2014 riu 2 Cervesa\n2012 Els jocs de la fam Carrer\nEl món està mirant: fer els jocs de la fam Ella mateixa\n2011 colombiana Jove Cataleya\nCançons de Power Stenberg\nDeixa que el meu nadó es quedi\nCançó d’amor per Logan\nPreguntes més freqüents sobre Amandla Stenberg\nQui és Stenberg Power?\nAmandla Stenberg és una actriu nord-americana que va interpretar Rue a The Hunger Games; Madeline Whittier a Tot, tot; i també Starr Carter a The Hate U Give (2018).\nQuants anys té Amandla Stenberg?\nQuina altura té Amandla Stenberg?\nEstà casada Amandla Stenberg?\nQuant val Amandla Stenberg?\nAmandla ha tingut una llarga carrera a la indústria de l’entreteniment creatiu durant molt de temps. A través dels ingressos del seu treball com a actriu i cantant, ha pogut acumular una modesta fortuna i s’estima que té un patrimoni net d’uns 2 milions de dòlars.\nQuant guanya Amandla?\nStenberg és mort o viu?\nL’actriu i cantant nord-americana viu i es troba en bona salut. No hi ha constància que estigués malalta o que tingués cap problema relacionat amb la salut.\nImatges de Power Stenberg\nDóna’m el pitjor que puc agafar\nUna publicació compartida per amandla stenberg (@amandlasponsored) el 3 de gener de 2019 a les 13:35 PST\nLa força de Stenberg als jocs de la fam\nBiografia d'Angela McGlowan, Wiki, Age, casament de Jack Keane, Fox News, Family and Net Worth\nJosh Ross Biografia, família, carrera professional, núvia, valor net, mesures\nMike Matthews Biografia, Condició física, Edat, Entrenament, Entrenament, Llibres\nKoksal Baba Bio, Alçada, Carrera, Família i Valor Net\nBiografia de Rebecca Romney, Wiki, edat, aniversari, alçada, marit, estrelles de peó, casat i patrimoni net\nBiografia de Brittany Watts, vida primerenca, carrera professional, marit, valor net, mesures\nCarol Hailstone (Chip Hailstone’s Daughter) Bio, Wiki, Age, Baby and Life Below Zero\nBiografia de Melissa Peterman, edat, marit, pel·lícules i patrimoni net.\nPrescilla Vazquez Biografia, família, carrera professional, marit, valor net, mesures\njyoti amge patrimoni net\nPatrimoni net de Wyatt Russell\nmare i pare de la costa oest de chanel


El Banc d'Anglaterra baixa els tipus un quart de punt, fins al mínim històric del 0,25%\nActualitzat 04/08/2016 13:24 CET\nEl Comitè de Política Monetària del Banc d'Anglaterra (BoE) ha decidit retallar en 25 punts bàsics el tipus d'interès de referència, que se situa així en un mínim històric del 0,25%, segons ha anunciat la institució, que ha ampliat en 60.000 milions de lliures esterlines (71.500 milions d 'euros) el programa de compra d'actius, que supera un volum de 435.000 milions de lliures (518.389 milions d'euros).\nD'aquesta manera, el BoE ha posat fi a un període d'estabilitat de més de set dels tipus d'interès, que s'havien quedat al 0,50% des del 5 de març del 2009, data en la qual la institució també va establir un programa de compra d'actius mitjançant l'emissió de reserves, que va ser ampliat successivament fins a arribar a un volum de 375.000 milions de lliures (440.150 milions d'euros) el juliol del 2012, xifra que s'havia mantingut sense canvis fins a aquest dijous.\nLa decisió de retallar tipus estava descomptada pels analistes, després del triomf del Brexit en el referèndum del passat 23 de juny, l'institut emissor britànic deixés clara la seva disposició a desplegar les mesures necessàries per mitigar l'impacte negatiu en els mercats i l'economia del resultat de la consulta.\nTot i això, el BoE va decidir no prendre mesures en la reunió del mes de juliol, la primera després de conèixer-se el resultat del referèndum, perquè considerava que no comptava amb informació suficient per actuar, però va subratllar la intenció d'adoptar les mesures necessàries en la reunió d'agost.\nEn aquest sentit, des d'aleshores s'ha conegut que la taxa d'inflació interanual del Regne Unit es va situar el juny al 0,5%, dues dècimes per sobre del 0,3% de maig i el nivell més alt des del mes de març passat, mentre el creixement del PIB en el segon trimestre es va accelerar al 0,6%, respecte del 0,4% del primer trimestre.\nAl seu torn, la taxa d'atur del país corresponent al període comprès entre els mesos de març i maig es va situar al 4,9%, la més baixa des de setembre del 2005, mentre que l'ocupació arribava al 74,4%, el nivell més alt des que van començar els registres el 1971.\nTot i això, la forta caiguda de les dades del mes de juliol de l'índex PMI, considerat un indicador avançat de l'activitat, suggereix una contracció del PIB del Regne Unit del 0,4% en el tercer trimestre.\nEn el cas del sector serveis, l'índex PMI va baixar el juliol als 47,4 punts des dels 52,3 del mes de juny, fet que implica la primera contracció de la dada des del mes de desembre del 2012 i la pitjor lectura des del març del 2009.\nPer la seva banda, l'activitat del sector manufacturer del Regne Unit va patir el juliol una profunda caiguda que va situar l'índex PMI en 48,2 punts des dels 52,4 de juny, el nivell més baix des de febrer del 2013.


El Teatre Ateneu amplia al 100% l’aforament per a les activitats programades - Cerdanyola al dia\nRedacció15 d'octubre de 20212min0\nPoc a poc tornem a la normalitat prepandèmia. Les activitats culturals no en són alienes i a partir d’avui l’aforament a les sales on es facin activitats serà del 100%. Un cop publicades les noves directrius al DOGC ja són de plena aplicació a les propostes culturals programades al Teatre Ateneu.\nLes noves directrius comportaran que les butaques anul·lades com a espais de seguretat es posin a l’abast del públic aficionat. Donat que ja s’han venut entrades per als diversos espectacles, aquestes no s’alteraran. Per tant, no es podran fer canvis ni alteracions en el pati de butaques. Caldrà seguir utilitzant les mascaretes, usar el gel hidroalcohòlic i seguir les indicacions que estableixi el personal de la sala.\nEls espectacles programats aquest cap de setmana es faran amb la possibilitat del 100% de l’aforament. Dissabte es farà l’espectacle de Dansa flamenca Ramon Casas, la bohèmia i les muses i diumenge serà el torn d’un Festival de Jotes que organitza la Casa d’Aragó de la ciutat.\npreviousEl MAC presenta les llums i obres del fibrociment\nnextEl present i el futur de Cerdanyola es presenta a la fira Expo Real de Munic


Portal de centre » Intercanvi de dades » Calendari de trameses\nEls centres han de lliurar les dades per a l'elaboració de l'estadística del curs 2019-2020, d'acord amb el que disposa la Llei 5/2016, de 23 de desembre, del Pla estadístic de Catalunya 2017-2020.\nLes dades fan referència bàsicament a la matrícula i a l'avaluació, i en funció de l'ensenyament, del tipus de dada i de centre es recullen de manera agregada o individualitzada alumne a alumne.\nLes trameses es faran per mitjà d'aplicacions informàtiques (RALC, SII, QEI i QEST).\nLa metodologia emprada per al curs 2019-2020 no ha experimentat cap canvi respecte a cursos anteriors.\nObert el termini de recollida de dades per a l'elaboració de l'estadística del curs 2019-2020.\nS’ha iniciat la recollida, a través de tots els sistemes d’informació (RALC, SII, QEST i QEI) de les dades necessàries per a l’elaboració de l’Estadística de l’Ensenyament del curs 2019-2020.\nTal com s’indica en els Documents d’organització i gestió del centre, l’Estadística de l’ensenyament es continua elaborant a partir de dades individualitzades i de dades agregades.\nLes dades de matrícula individual de l’educació infantil (2n cicle), educació primària, ESO, batxillerat, cicles formatius d’arts i educació especial es recolliran des del Registre d’Alumnes de Catalunya.\nL’extracció de les dades del RALC, amb les quals es farà l’estadística de matriculacions del curs 2019-2020, tindrà lloc previsiblement a mitjan novembre, per la qual cosa és responsabilitat dels centres tenir actualitzada a l’aplicació tota la informació de matrícula dels seus alumnes.\nAltres dades individualitzades de matrícula i avaluació es recullen mitjançant el Sistema d’Intercanvi (SII) i la tramesa de les dades no individualitzades de matrícula, avaluació, personal docent i unitats i grups es fa per mitjà de les aplicacions informàtiques específiques (QEI i QEST).\nHi ha tres variants específiques de SII:\nSII-FP: els centres que imparteixen aquests ensenyaments, a més d’informar la matrícula general al RALC (excepte en el cas de la modalitat no presencial), també han de fer servir aquest SII per informar dels mòduls i les unitats formatives cursades en qualsevol modalitat.\nSII-RE: va entrar en funcionament el curs 2016-2017 per recollir la matrícula individualitzada de determinats ensenyaments de règim especial (Conservació i Restauració de Béns Culturals, Art Dramàtic, Esports, Dansa Professional i Superior, Música Professional i Superior i Ensenyaments Superiors de Disseny). Des del curs 2017-2018, les dades individualitzades de graduació/compleció d’estudis del curs anterior també es recullen al SII.\nSII-Accés: per als cursos d'accés als cicles formatius d'FP.\nEls terminis de tramesa de les dades del curs 2019-2020 varien segons l'ensenyament de què es tracti i s'han de fer d'acord amb la previsió del calendari següent:\n25/10/2019 – 28/2/2020\nAvaluacions 18-19: 20/9/2019 – 15/1/2020\nMatrícules 19-20: 25/10/2019 – 28/2/2020\nCursos d'accés o preparació per a cicles formatius d'FP\nMatrícules 19-20: 22/1/2020 – 28/2/2020\n20/9/2019 – 15/1/2020\nMatrícula 1r semestre:\n15/10/2019 – 28/2/2020\nMatrícula 2n semestre : 1/3/2020 – 30/5/2020\nAvaluació 18-19: 20/09/2019 – 15/12/2019\n15/10/2019 – 15/12/2019\nAvaluació 18-19: 20/9/2019 – 15/1/2020\nMatrícula 1r semestre: 15/10/2019 – 15/1/2020\nMatrícula 2n semestre: 1/2/2020 – 15/7/2020\nEnsenyaments de música no reglats (escoles de música)\nAvaluació 18-19: 15/10/2019 – 15/12/2019\nMatrícules 19-20: 15/10/2019 – 28/2/2020\nEnsenyaments de dansa no reglats (escoles de dansa)\n*Dates exactes a concretar


El conte de les babutxes | Secuencia didáctica 526613 - Tiching\nRecorda la lectura i digues quins d'aquests elements hi surten:\nLa història de la lectura està treta del recull de contes anomenat L...\nGramàtica Llegeix el text i fixa't en les paraules subratllades: El meu gos es diu Piula i té tres anys. El seu pèl és gris i blanc. [...]\nEscriu el determinant possessiu que calgui:\nOrtografia Llegeix l'anunci i fixa't en les paraules subratllades: Es ven habitatge al carrer dels Huracans, número 8. Té jardí, amb hortènsies, herba i hort, tot molt ben arreglat. La urbanització té pistes d'hoquei i d'handbol. [...]\nVocabulari Els estrangerismes són paraules procedents d'una llengua estrangera que s'incorporen a la llengua pròpia. Els estrangerismes són presents a totes les llengües. [...]\nPer què en la lectura inicial la paraula hammam\nCompleta amb l'estrangerisme que creguis convenient:\nEscriure Llegeix el conte següent: Això era i no era un poble on fa molts anys tothom anava desesperat donant cops aquí i allà amb armes fetes a casa. [...]\nTria els tres personatges que participaran en el teu conte. [...]\nEscriu el conte que has pensat seguint els passos de manera ordenada. No...\nMira els dibuixos següents i escriu un conte que se t'acudeixi que pugui...\nEscoltar i parlar Un conte és un relat extraordinari, fantàstic, que conta les aventures que els ocorren a uns personatges. Els contes els podem llegir o bé explicar en veu alta. [...]\nLectura recomanada Un recull de divuit contes sobre uns astronautes que exploren un planeta de molsa, un vampir que és vegetarià, un circ oficina, una rentadora que s'utilitza també com a màquina del temps, una noieta de deu anys detectiu, un gos ...\nMira les il·lustracions següents i posa'ls noms de contes que coneguis:\nAnalitza aquests determinants possessius forts:\nCompleta amb la paraula corresponent:\nDibuixa una escena on aparegui la nena del llibre i ens mostri com viu a...